钦定古今图书集成/明伦汇编/氏族典/第077卷 > 《滕县志》 > 吴程
## 钦定古今图书集成/明伦汇编/氏族典/第077卷 > 《滕县志》 > 吴程

按《十国春秋》，“吴越吴程，字正臣，山阴人。”祖可信，唐定
州虞唐县令。父蜕，礼部尚书。程筮仕校书郎。武肃王
承制，历授检校户部员外郎，借绯。宝正末，王女选婚，
迁金部郎中，借金紫。以程有吏术，令提举诸司公事。
文穆王袭国，奏授职方郎中、观察支使、节度判官。天
福中，王子弘儇遥典睦州，命程知州事。忠逊王时，以
程判西府院事，寻拜丞相。福州李儒赟伏诛，授程威
武军节度使。乾祐三年，南唐侵福州，程密示诸军方
略，获其将查文徽。归与元德昭同为丞相。忠懿王以
国用繁广，寻命兼掌屯田榷酤事。周世宗之伐江南
也，征我兵西击唐苏州，程言于忠懿王，期勒兵以出。
元德昭曰：“唐大国，未可轻，若我入唐境而周兵未至，

能，至是程抑之甚，愈忿怒。当《唐》兵薄晟营，晟不力战，
敌遂直趣程帐，程大败，仅以身免。王怒，悉夺程官。后
三年，程卒，年七十有三。王命复原官，谥曰《忠烈》。